laion/Wikipedia-Exotic huggingface dataset:
אלכסנדר ג'יימס דאלאס

אלכסנדר ג'יימס דאלאס (באנגלית: Alexander James Dallas;‏ 21 ביוני 1759 – 16 בינואר 1817) היה מדינאי אמריקאי, שכיהן כמזכיר האוצר של ארצות הברית בממשלו של הנשיא ג'יימס מדיסון. אלכסנדר דאלאס נולד בקינגסטון, ג'מייקה לדר' רוברט צ'ארלס דאלאס ולשרה אליזבת (קורמק) יואיט. כאשר היה בן חמש עברה המשפחה לאדינבורו ולאחר מכן ללונדון. בלונדון הוא למד אצל ג'יימס אלפינסטון, מחנך ובלשן סקוטי. הוא תכנן ללמוד משפטים, אך לא יכול היה להרשות זאת לעצמו מבחינה כספית. ב-1870 הוא נשא לאישה את ארבלה מריה סמית' מפנסילבניה, בתו של מייג'ור ג'ורג' סמית' מהצבא הבריטי ובשנה שלאחר מכן הם עברו לג'מייקה, שם הוא התקבל ללשכת עורכי הדין באמצעות הקשרים של אביו. מריה סבלה ממצב בריאות לקוי בג'מייקה וב-1783 הם עברו לפילדלפיה. ב-1785 הוא התקבל שם ללשכת עורכי הדין. הקריירה המשפטית שלו התנהלה בעצלתיים וכעיסוק צדדי הוא ערך את העיתון Pennsylvania Herald בשנים 1787–1788 ולאחר מכן ועד 1789 את העיתון Columbian Magazine. ב-1791 כאשר בית המשפט העליון של ארצות הברית קבע את מושבו בפילדלפיה, היה דאלאס לפקיד בית המשפט האחראי על פרסום פסקי הדין (Reporter of Decisions). מאחר שמשרה זו לא הייתה אז רשמית עדיין, לא שולמה לו משכורת על עבודתו. הוא הוציא ארבעה כרכים של פסקי דין שהיו פגומים בשל חוסר שלמותם, אי דיוקם והאיחור בפרסומם. לדוגמה, פסק הדין "צ'ישולם נגד ג'ורג'יה" משנת 1793, שהוביל לחקיקת התיקון ה-11 לחוקת ארצות הברית, פורסם על ידי דאלאס חמש שנים לאחר שהתקבלה ההחלטה בעניינו, זמן רב לאחר חקיקת התיקון לחוקה שנבע ממנו. הוא פרש מתפקידו בעקבות מעבר בית המשפט לבירה החדשה וושינגטון. דאלאס היה המייסד של "החברות הדמוקרטיות-הרפובליקניות" (אנ'). ב-1791 מינה מושל פנסילבניה, תומאס מיפלין את דאלאס כמזכיר המדינה של פנסילבניה, תפקיד בו הוא שימש עד 1801. בשל העובדה שמיפלין היה אלכוהוליסט, תפקד דאלאס כמושל דה פקטו בסוף שנות ה-90. דאלאס סייע להקים את המפלגה הדמוקרטית-רפובליקנית בפנסילבניה ודחף לניסוח קפדני של חוקת ארצות הברית החדשה. ב-1801 מונה דאלאס כתובע של המחוז המזרחי של פנסילבניה ושימש בתפקיד זה עד 1814. כשפרצה מלחמת 1812 כיהן ידידו אלברט גלטין כמזכיר האוצר ודאלאס סייע לו להשיג מימון למלחמה. כאשר החליף דאלאס את גלטין כמזכיר האוצר, המלחמה כמעט וגרמה לממשל הפדרלי לפשיטת רגל. הוא ארגן מחדש את מחלקת האוצר, הביא את התקציב הממשלתי בחזרה לאיזון, תמך בהקמתו של הבנק השני של ארצות הברית, והחזיר את האומה למערכת המטבעות שהייתה מבוססת על זהב וכסף. מה-2 במרץ ועד ה-1 באוגוסט 1815 שימש דאלאס כמזכיר המלחמה בפועל. ב-21 באוקטובר 1816 סיים דאלאס את כהונתו כמזכיר האוצר ושב לפילדלפיה. לאחר כשנה הוא הלך לעולמו. דאלאס היה חבר בחברה הפילוסופית האמריקאית החל משנת 1791. הוא גם היה חבר בחבר הנאמנים של אוניברסיטת פנסילבניה. על שמו נקראו מחוז באלבמה ועיירה בפנסילבניה. שש ספינות של משמר החופים של ארצות הברית נקראו על שמו. בנו, ג'ורג' דאלאס, סגן נשיא ארצות הברית בתקופת נשיאותו של ג'יימס פולק, הוא ככל הנראה זה שעל שמו נקראה העיר דאלאס, אם כי קיימות דעות שהעיר נקראה על שם אחרים מבני המשפחה. מדיה וקבצים בנושא אלכסנדר ג'יימס דאלאס בוויקישיתוף ביוגרפיה באתר אוניברסיטת פנסילבניה (באנגלית) אלכסנדר ג'יימס דאלאס באנציקלופדיה בריטניקה, 1911. (באנגלית) אלכסנדר ג'יימס דאלאס, באתר "Find a Grave" (באנגלית)
DarkComet

דארקומט (באנגלית: DarkComet) היא תוכנת מחשב זדונית המאפשרת שליטה וניהול מחשב מרוחק (RAT). תוכנה זו תומכת במערכות הפעלה חלונות מבית מיקרוסופט ומאפשרת למשתמש בה להריץ כלים ופקודות במחשב מרוחק. התוכנה מאפשרת שליטה על מערכות הפעלה עם ממשק משתמש גרפי (GUI) ומציעה כלי תמיכה רבים המסייעים בפתרון תקלות. לדארקומט מספר כלים זדוניים המאפשרים לצלם מסך, ללכוד סיסמאות, רישום הקשות, הפעלת קבצים ועוד. ישנם שני מרכיבים לתצורת שרת-לקוח, קובץ הלקוח (אותו מתקינים על המחשב המרוחק) וקובץ השרת (המציג פאנל ניהול ומאפשר הרצת פקודות). קובץ השרת חייב להיות מותקן במחשב המרוחק בו רוצים לשלוט ומכיל ממשק הפעלה פשוט המאפשר לבצע פעולות שונות: רישום הקשות לכידת מסך כקובץ תמונה צילום ממצלמת האינטרנט הפעלת המיקרופון שולחן עבודה מרוחק כיבוי המערכת נעילת המערכת אתחול וניתוק המערכת העלאת קבצים הפעלת קבצים מקומיים שליטה בתזוזות העכבר עדכון ועריכת שירותים עדכון כתובות סריקת רשת בדיקת פורטים סריקת רשתות אלחוטיות צ'אט מרוחק פסנתר ניהול כיף רוב מערכות האנטי-וירוס מזהות את התוכנה ומסירות אותה מהמחשב באופן אוטומטי, עם זאת כדי להבטיח את שלמות המערכת יש לעדכן את מערכת ההפעלה והיישומים המותקנים עליה לעיתים קרובות. התוכנה מופצת ברשתות חברתיות, דואר אלקטרוני, באתרים פגיעים וזדוניים ותתחיל לפעול לאחר ההרצה הראשונית. ניתן לאתר את הקובץ הזדוני ולזהות פעולות חשודות בעזרת מספר כלים מהאוסף לניהול, אבחון, ניטור ופתרון בעיות בסביבת חלונות מבית מיקרוסופט Sysinternals: TCPView - מציגה רשימה מפורטת של כל תהליכי ה-TCPV6, UDP, TCP המחוברים ואלה הנמצאים במצב האזנה. במידה ותזהה תוכנה זדונית היא תסגור את החיבור מיד, בנוסף מאפשרת למשתמש לסגור חיבורים הנמצאים במצב ESTABLISHED, באופן ידני. Process Explorer - מספקת אפשרויות זהות לכלי מנהל המשימות של חלונות ובנוסף מכילה בתוכה גם אוסף תוכנות לאיסוף מידע על תהליכים הפועלים במערכת של המשתמש. Process Monitor - מציג מידע אודות מערכת הקבצים, הרישום, תהליכים, תהליכי משנה ו-DLL בזמן אמת ועוקב אחר פעילות היישום. Autoruns - גרסה מתקדמת של מנהל המשימות. TeamViewer Back Orifice Netbus פרוטוקול VNC לשליטה מרחוק אתר האינטרנט הרשמי של DarkComet (באנגלית) האתר הרשמי (באנגלית) שימוש בתוכנה נגד אזרחי סוריה (באנגלית) פאביו ליאור רחמים, מדריך למשתמש ב-Darkomet RAT (עברית)
חפרפרת לבנטית

חפרפרת לבנטית (שם מדעי: Talpa levantis) נקראת גם חפרפרת הים השחור, היא מין חפרפרת במשפחת החפרפרתיים, החפרפרת הלבנטית מצויה בארמניה, אזרבייג'ן, בולגריה, גאורגיה, רוסיה, איראן וטורקיה. החפרפרת ניזונה מחסרי חוליות כמו חרקים. תת-המינים של החפרפרת לבנטית הם: Talpa levantis levantis Talpa levantis minima Talpa levantis talyschensis Talpa levantis transcaucasica מדיה וקבצים בנושא חפרפרת לבנטית בוויקישיתוף חפרפרת לבנטית, באתר ITIS (באנגלית) חפרפרת לבנטית, באתר NCBI (באנגלית) חפרפרת לבנטית, באתר Animal Diversity Web (באנגלית) חפרפרת לבנטית, באתר האנציקלופדיה של החיים (באנגלית) חפרפרת לבנטית, באתר GBIF (באנגלית) חפרפרת לבנטית באתר הרשימה האדומה של IUCN
עונת 2011/2012 בליגה האדריאטית

עונת 2011/2012 בליגה האדריאטית הייתה העונה ה-11 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 4 קבוצות, מונטנגרו - קבוצה בודדת בנוסף לכך להשתתף בעונה זו הוזמנה קבוצה מישראל. המשחק הראשון התקיים ב-8 באוקטובר 2011 ותחרות הסתיימה ב-30 באפריל 2012. בתחרות השתתפו 14 קבוצות. התחרות כללה העונה הסדירה (26 סיבובים) ושלב הפיינל פור. העונה הסתיימה בניצחון של מכבי תל אביב מישראל, בפעם הראשונה בתולדות המועדון. זו הייתה הפעם הראשונה והיחידה (נכון לשנת 2017) שקבוצה לא מהמדינות של יוגוסלביה לשעבר זכתה תואר. לראשונה בכל הפרסים של השחקנים המצטיינים זכו שחקנים מקבוצה אחד. לא השתתפה בליגה בעונת 2012/2013 המשחקים נערכו בהיכל יד אליהו, תל אביב נתונים מפורטים של העונה נתוני העונה מאתר יורובסקט
Sua Cara

"Sua Cara" (בעברית: "הפנים שלך") הוא סינגל של הרכב המוזיקה האלקטרונית האמריקאי מייג'ור לייזר, בשיתוף הזמרות הברזילאיות אניטה ופבלו ויטאר. השיר יצא לאור ב-30 ביולי 2017, תחת חסותן של חברות התקליטים מאד דיסנט ומוזיקת בגלל, כסינגל השני מתוך המיני-אלבום הרביעי שלהם, Know No Better. במצעדים זכה השיר להצלחה מתונה כאשר נכנס בשיאו היישר אל המקום ה-49 במצעד הברזילאי. הווידאו קליפ שיצא לסינגל זכה להצלחה עולמית, וביומו הראשון ביוטיוב מונה הצפיות שלו עמד על למעלה מ-25 מיליון צפיות. דבר אשר הופך אותו לקליפ השלישי הנצפה ביותר בכל הזמנים ב-24 שעות ביוטיוב, ול-9 הנצפה ביותר בכל הזמנים סביב כל פלטפורמה אינטרנטית אפשרית. דבר בולט נוסף שהצליח לעשות הוא שהפך לווידאו קליפ ה-20 שהגיע הכי מהר ל-100 מיליון צפיות. נכון לאוקטובר 2017, מונה הצפיות שלו עולה על למעלה מ-200 מיליון צפיות. הקליפ צולם במדבר, בו ניתן לראות את אניטה ופבלו רוקדות וזזות בקצב אחיד לצלילי המוזיקה, כשברקע אופנוענים נוסעים סביבן במהירות רבה ומפזרים אבק לכל עבר. מידע על הסינגל "Sua Cara" באתר מיוזיק בריינז מילות השיר "Sua Cara" באתר Genius סרטון השיר "Sua Cara" באתר יוטיוב Brazil Hot 100 Airplay : Page 1 | Billboard, Billboard (באנגלית) "Sua Cara", el éxito de Major Lazer junto a Anitta y Pabllo Vittar - TN.com.ar, Todo Noticias (בספרדית) YouTube Milestones - Fastest to 100 million, kworb.net majorlazer (2017-07-30), Major Lazer - Sua Cara (feat. Anitta & Pabllo Vittar) (Official Music Video), נבדק ב-2017-09-09
כיף (פירושונים)

האם התכוונתם ל... כֵּיף – תחושה וחוויה, הנאה מתענוגות כִּיף – מחווה מקובלת בקרב ילדים וספורטאים (בפרט שחקני כדורסל) כֵּף – מאנגלית Cape ראו לשון יבשה אל־כאף – עיר בתוניסיה ששמה נכתב לפעמים בתור ״אל־כיף״ כף (פירושונים)
Process Monitor

פרוסס מוניטור (באנגלית: Process Monitor) היא תוכנה חופשית, פותחה על ידי Sysinternals ומותאמת בעבור מערכות ההפעלה חלונות, מבית מיקרוסופט ואינה דורשת התקנה. התוכנה עוקבת אחר שינויים שנעשים במערכת הקבצים ובעורך הרישום וכן באיתור באגים של מערכת ההפעלה. פרוסס מוניטור הייתה מפוצלת לשתי תוכנות נפרדות FileMon ו-RegMon, שמוזגו לתוכנה אחת. הגרסה העדכנית ביותר הניתנת להורדה, היא גרסה 3.31 שוחררה בתאריך 29 באוגוסט 2016. התוכנה מאפשרת למשתמש לעקוב אחר שינויים במערכת הקבצים ועורך הרישום ומציגה מידע מפורט ומדויק כגון: שינויים מדויקים בעורך הרישום. אפשרויות ניטור וסינון רבות. פרטי התהליך כולל נתיב, תמונות, שורת פקודה, משתמש ומזהה הפעלה. חיפוש אובייקט לפי שם או אירוע. אימות נתונים וחתימות. תצוגה היררכית של תהליכים מפנים. מעבר אל תהליכים ונתיבים. Netstat TCPView Process Explorer רחרחן פורט מיקרוסופט TechNet אתר האינטרנט הרשמי של Process Monitor (באנגלית) עמוד התוכנה באתר מיקרוסופט (באנגלית) אתר מיקרוסופט ישראל (באנגלית)
Sim ou Não

"Sim Ou Não" (באנגלית: "Yes or Now"; בעברית: "כן או לא") הוא סינגל שהוקלט על ידי הזמרת הברזילאית אניטה, בשיתוף הזמר הקולומביאני מאלומה. הסינגל יצא לאור ב-28 ביולי 2016, תחת חסותם של האחים וורנר, כסינגל הראשון של אניטה שלא נכלל באלבום כלשהו. שיתוף פעולה זה הוא הראשון של אניטה עם מאלומה. השיר זכה להצלחה הרבה ביותר בעיקר באמריקה הלטינית, ובשאר העולם זכה להצלחה פחותה בהרבה. הווידאו קליפ הנלווה שיצא ביחד עם השיר צולם ב-4 ביולי 2016, במועדון לילה במקסיקו סיטי, על ידי הבמאי והצלם הדומיניקני ג'סי טררו, שעבד עם אמנים לטיניים אחרים רבים כגון; אנריקה איגלסיאס, אנאהי, ריקי מרטין ג'ניפר לופז, וכולי. את הגרסה השנייה שיצאה לשיר צילמה אניטה בלוס אנג'לס, קליפורניה, בנובמבר 2016. הווידאו קליפ זכה לבכורה עולמית ב-9 בדצמבר באותה שנה. נכון לספטמבר 2017, מונה הצפיות של הווידאו קליפ עולה על למעלה מ-230 מיליון צפיות, דבר אשר הופך אותו לווידאו קליפ הרביעי הנצפה ביותר של אניטה, ולשנים עשר הנצפה ביותר של מאלומה. CD סינגל "Sim Ou Não" (בשיתוף מאלומה) – 3:26 הורדה דיגיטלית "Sim Ou Não" (בשיתוף מאלומה) – 3:26 "Sí O No" (בשיתוף מאלומה) – 3:27 השיר לא זכה להצלחה רבה במצעדים, והצליח להיכנס למצעדי מדינות לטיניות בלבד. סרטון השיר "Sim ou Não" באתר יוטיוב Sim ou não (feat. Maluma) - Single de Anitta no Apple Music (בפורטוגזית), 2016-07-28, נבדק ב-2017-09-09 Anitta estreia clipe com Maluma; veja vídeo, www.opovo.com.br (בפורטוגזית) Anitta (2016-07-27), Sim Ou Não - Anitta Feat Maluma, נבדק ב-2017-09-09 Anitta YouTube Statistics and History, kworb.net Maluma YouTube Statistics and History, kworb.net Anitta ganha placa por 2 bilhões de streams de "Paradinha", "Sim ou Não" e "Sí o No", portalpopline.com.br (בפורטוגזית) Anitta ganha placa por 2 bilhões de streams de "Paradinha", "Sim ou Não" e "Sí o No", portalpopline.com.br (בפורטוגזית)
עונת 2012/2013 בליגה האדריאטית

עונת 2012/2013 בליגה האדריאטית הייתה העונה ה-12 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 3 קבוצות, מונטנגרו - קבוצה בודדת, מקדוניה - קבוצה בודדת בנוסף לכך להשתתף בעונה זו הוזמנה קבוצה מהונגריה. המשחק הראשון התקיים ב-29 בספטמבר 2012 ותחרות הסתיימה ב-27 באפריל 2013. בתחרות השתתפו 14 קבוצות. התחרות כללה העונה הסדירה (26 סיבובים) ושלב הפיינל פור. העונה הסתיימה בניצחון של פרטיזן בלגרד מסרביה, בפעם השישית בתולדות המועדון. לא השתתפה בליגה בעונת 2013/2014 המשחקים נערכו בהיכל ספורט לקטשי, לקטשי (בוסניה והרצגובינה) נתונים מפורטים של העונה נתוני העונה מאתר יורובסקט
We Are Number One

We Are Number One (בדיבוב העברי של ערוץ הופ! וערוץ היוטיוב WinxClub63 נקרא צוות נבלים) הוא שיר מתוכנית הטלוויזיה האיסלנדית לילדים "נווה עצלנות", שהולחן על ידי מוני סבאוורסון. השיר נכלל בפרק השנים עשר של העונה הרביעית שנקרא "נבחרת החלומות של רובי", שהוא הפרק מספר 103 בסך הכל. השיר זכה לפופולריות בספטמבר 2016 כאשר רמיקס שלו הועלה אל ערוץ היוטיוב SiIvaGunner, ובמהרה הפך לתופעת אינטרנט. פרודיות נוספות של השיר הועלו לאחר מכן וכן גרסאות כיסוי של להקות, כגון "רדיואקטיב צ'יקן האדס (Radioactive Chicken Heads)" שביצעה אותו בסגנון סקא פאנק. לשיר הנושא המקורי יש מעל ל-108 מיליון צפיות ביוטיוב נכון ל-7 במרץ 2021, והוא הסרטון הכי נצפה בערוץ היוטיוב של נווה עצלנות. מידע על היצירה "We Are Number One" באתר מיוזיק בריינז סרטון השיר "We Are Number One" באתר יוטיוב גרסת הכיסוי של להקת "רדיואקטיב צ'יקן האדס" ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
קווין גודלי

קווין מייקל גודלי (באנגלית: Kevin Michael Godley;‏ נולד ב-7 באוקטובר 1945, פרסטויץ', מנצ'סטר רבתי, הממלכה המאוחדת) הוא זמר, נגן, ומנהל מוזיקלי בריטי ממוצא יהודי, אשר היה ממייסדי וחבר להקת הארט רוק 10cc ובהמשך חבר בצמד גודלי וקרים (אנ'). קווין גודלי נולד בפרסטויץ' למשפחה ממוצא יהודי. הוא ניגן במספר הרכבים מוזיקליים במנצ'סטר ובכללם להקת הבית של בריגדת הבנים והבנות היהודים. במהלך לימודיו במכללה במנצ'סטר פגש בלול קרים והם ניגנו יחדיו במספר הרכבים. ב-1972 ייסדו גרהאם גולדמן, אריק סטיוארט, קווין גודלי ולול קרים את להקת הארט-רוק 10cc, אשר נודעה בשורת להיטים לאורך שנות ה-70. ב-1976 עזב גודלי את הלהקה ביחד עם לול קרים, ובהמשך ייסדו את ההרכב המוזיקלי גודלי וקרים. במקביל עסקו השניים בניהול והפקה מוזיקליים ובין השאר הפיקו ב-1981 את הקליפים לאלבום Duran Duran של להקת דוראן דוראן, ובכלל זה את הקליפ הפרובוקטיבי לשיר Girls On Film אשר עורר הדים תקשורתיים. ב-1984 ניהלו והפיקו את ההופעה החיה של להקת פוליס לאלבומם המצליח "Synchronicity". ב-1986 היו גודלי וקרים מועמדים לפרס הגראמי על הפקת המופע של להקת פוליס. ב-1992 התאחדו חברי להקת 10cc להפקת אלבום שנקרא "...Meanwhile" ובמסגרתו שיתפו פעולה עם מספר מוזיקאים ובכללם פול מקרטני. בהמשך, הופיע גודלי ביחד עם גרהאם גולדמן. קווין גודלי הפיק מספר רב של וידאו קליפים לשורה ארוכה של אמנים ולהקות ובכללם: בריאן אדמס, U2, בלר, סטינג, איסט 17, אריק קלפטון, רונאן קיטינג ובויזון. מדיה וקבצים בנושא קווין גודלי בוויקישיתוף אתר האינטרנט הרשמי של קווין גודלי קווין גודלי, ברשת החברתית אקס (טוויטר) קווין גודלי, ברשת החברתית אינסטגרם קווין גודלי, במסד הנתונים הקולנועיים IMDb (באנגלית) קווין גודלי, באתר AllMusic (באנגלית) קווין גודלי, באתר MusicBrainz (באנגלית) קווין גודלי, באתר Discogs (באנגלית) קווין גודלי, באתר SecondHandSongs ראיון רדיו עם קווין גדולי (באנגלית) ראובן ברדך, הם היו עשרה(הקישור אינו פעיל), באתר theothermag.co.il קווין גודלי - פרסים, באתר imdb (באנגלית).
אלנה והסוד של אוולור

אלנה והסוד של אוולור (באנגלית: Elena and the Secret of Avalor) הוא סרט טלוויזיה אמריקאי בהנפשה ממוחשבת, המהווה קרוס-אובר לסדרות של דיסני ג'וניור וערוץ דיסני - "אלנה מאוולור", לה הוא מהווה פריקוול, ו"הנסיכה סופיה הראשונה". הסרט שודר בארצות הברית בערוץ דיסני ב-20 בנובמבר 2016, ובישראל בדיסני ג'וניור ישראל ב-6 ביולי 2017. כשאלנה הייתה בת 16, המכשפה שאריקי השתלטה על הממלכה והרגה את הוריה של אלנה. אלנה נכלאה בתוך התליון של אוולור ואחותה איזבל וסביהן נקלעו בתוך ציור. לאחר 41 שנים, התליון הגיע לנסיכה סופיה, אשר מגלה שאלנה כלואה בתוכו. בעזרת אנשים רבים וקסם, היא עוברת הרפתקה שבסופה אלנה, איזבל וסביהן משתחררים. סופיה (בדיבוב אריאל וינטר, ובעברית מייה קדוש) אלנה (בדיבוב איימי קאררו, ובעברית משי קלינשטיין) שאריקי (בדיבוב ג'יין פונדה, ובעברית רונה בקרמן) המלכה מירנדה (בדיבוב שרה רמירז, ובעברית טליה ברקאי) אמבר (בדיבוב דארסי רוז ביירנס, ובעברית לורן סביר) ג'יימס (בדיבוב טיילר מרנה, ובעברית נדב ירושלמי) רונלד (בדיבוב טרביס וילינגהאם, ובעברית מולי שולמן) פלורה (בדיבוב ברברה דיריקסון, ובעברית הדר שחף-מעיין) מיגס (בדיבוב כריס פרנל, ובעברית גלעד קלטר) לונה (בדיבוב יווט ניקול בראון, ובעברית רונה בקרמן) סקיילר (בדיבוב קרלוס אלזרקווי, ובעברית ערן מור) איזבל (בדיבוב ג'נה אורטגה, ובעברית אליענה מגון) פרנסיסקו (בדיבוב אמיליאנו דיאז, ובעברית אלי לולאי) לואיזה (בדיבוב חוליה ורה, ובעברית רונה בקרמן) אסטבן (בדיבוב כריסטיאן לנז, ובעברית גדי לוי) נעמי (בדיבוב ג'יליאן רוז ריד, ובעברית עינת אזולאי) מטאו (בדיבוב ג'וזף הרו, ובעברית יהונתן מגון) אלאקאזאר (בדיבוב אנדרה סוגילוזו, ובעברית גדי לוי) ארמנדו (בדיבוב ג'ו נונז, ובעברית דן קיזלר) ראפה (בדיבוב אנה אורטיז, ובעברית תמי ברק) "אלנה והסוד של אוולור", במסד הנתונים הקולנועיים IMDb (באנגלית) "אלנה והסוד של אוולור", במיזם "אישים" לתיעוד היצירה הישראלית אלנה והסוד של אוולור בערוץ היוטיוב של דיסני ג'וניור ישראל
חפרפרת הר יפנית

חפרפרת הר יפנית (שם מדעי: Euroscaptor mizura) היא מין של Euroscaptor במשפחת החפרפרתיים, שאנדמית ליפן ואחת משלושה מיני חפרפרות אנדמיים ליפן, יחד עם חפרפרת יפנית קטנה וחפרפרת יפנית גדולה. בתי הגידול של החפרפרת הם יערות גשם ממוזגים ואזורי עשב. החפרפרת ניזונה בעיקר מחרקים, תולעים, נדלים ומרבי-רגל. אורך הראש 8.2 עד 11.2 סנטימטרים. אורך הזנב 2 עד 2.7 סנטימטרים. אורך הרגליים האחוריות 1.3 עד 1.6 סנטימטרים ואילו אורך הרגליים הקדמיות דומה. אורך הגולגולת 25 עד 28 מילימטרים. המשקל הוא 20.5 עד 32 גרמים והיא הקטנה בחפרפרות של יבשת אסיה. הטורפים העיקריים שלה הם ינשופיים, שועלים, גיריות וסמוריים ואילו הטפילים שלה כוללים תולעים נימיות ופרוטוזואים . חפרפרת זו נמצאת בכמה אזורים מוגנים ביפן ומצב שימורה הוא ללא חשש. Euroscaptor mizura mizura Euroscaptor mizura othai  מדיה וקבצים בנושא חפרפרת הר יפנית בוויקישיתוף חפרפרת הר יפנית, באתר ITIS (באנגלית) חפרפרת הר יפנית, באתר NCBI (באנגלית) חפרפרת הר יפנית, באתר Animal Diversity Web (באנגלית) חפרפרת הר יפנית, באתר האנציקלופדיה של החיים (באנגלית) חפרפרת הר יפנית, באתר GBIF (באנגלית) חפרפרת הר יפנית באתר הרשימה האדומה של IUCN
חפרפרת יפנית קטנה

חפרפרת יפנית קטנה (שם מדעי: Mogera imaizumii) היא מין של חפרפרת מהסוג Mogera במשפחת החפרפרתיים, שאנדמית ליפן. החפרפרת ניזונה בעיקר מחרקים ותולעים וכמו שאר החפרפרות היא מתפחרת באדמה וחיה לבדה. הטורפים שלה כוללים ינשופיים,שועלים,גיריות וסמורים ובנוסף הם חשופות לתולעים טפיליות. מדיה וקבצים בנושא חפרפרת יפנית קטנה בוויקישיתוף חפרפרת יפנית קטנה, באתר ITIS (באנגלית) חפרפרת יפנית קטנה, באתר NCBI (באנגלית) חפרפרת יפנית קטנה, באתר Animal Diversity Web (באנגלית) חפרפרת יפנית קטנה, באתר האנציקלופדיה של החיים (באנגלית) חפרפרת יפנית קטנה, באתר GBIF (באנגלית) חפרפרת יפנית קטנה באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
לנגפורד

האם התכוונתם ל... לנגפורד (קולומביה הבריטית) – עיר בקולומביה הבריטית בקנדה. רצף לנגפורד – מושג בקומבינטוריקה. אישים בארי לנגפורד – במאי בריטי-ישראלי, אביהם של קרוליין וג'רמי. בוני לנגפורד – שחקנית בריטית. ג'וזפין לנגפורד – שחקנית אוסטרלית ג'רמי לנגפורד – פסל בריטי-ישראלי. סם לנגפורד – מתאגרף קנדי. פרנסס לנגפורד – זמרת אמריקאית. קית' לנגפורד – כדורסלן אמריקאי. קרוליין לנגפורד – שחקנית ישראלית ממוצא בריטי. קתרין לנגפורד – שחקנית אוסטרלית
הטלסקופ הגדול במיוחד

הטלסקופ הגדול במיוחד (באנגלית: Extremely Large Telescope, או בקיצור ELT) הוא טלסקופ גדול ממדים, הנמצא בשלבי בנייה שעתידה להסתיים בשנת 2024. הטלסקופ, השייך למצפה האירופי הדרומי (איס"ו), עתיד להיות הטלסקופ הגדול ביותר בעולם בתחום האור הנראה והתת-אדום. המיקום הנבחר למצפה הוא פסגת סרו ארמסונס במדבר אטקמה שבצפון צ'ילה. הטלסקופ מתוכנן כטלסקופ מחזיר אור, בעל מראה ראשית מורכבת בקוטר 39.3 מטרים, ומראה משנית בקוטר 4.2 מטרים. הטלסקופ יצויד במערכת אופטיקה מסתגלת, שמונה אלומות לייזר מנחות, ומספר מכשירים מדעיים גדולים. יכולת איסוף האור של ה-ELT, שידע לתקן עיוותים הנוצרים באטמוספירת כדור הארץ, תהיה גדולה פי 13 מהטלסקופים האופטיים הקיימים נכון לשנת 2017. הטלסקופ צפוי לספק תמונות חדות פי 16 מאלה של טלסקופ החלל האבל. ה-ELT צפוי לקדם במידה משמעותית את המחקר האסטרופיזיקלי, בעיקר בתחום כוכבי הלכת מחוץ למערכת השמש, הגלקסיות הראשונות ביקום, חורים שחורים על-מסיביים, חומר אפל ואנרגיה אפלה, וגילוי מים ומולקולות אורגניות בדיסקות קדם-פלנטריות. כבר בשנת 2005 החל המצפה האירופי הדרומי לדון ברעיון של בניית טלסקופ גדול במיוחד לתחום האור הנראה והתת-אדום. ב-26 באפריל 2010 נבחר סרו ארמסונס בצ'ילה למיקומו העתידי של ה-ELT. תוכנית ה-ELT אושרה בשנת 2012, והאישור לבנייה ניתן בשלהי 2014. טקס הנחת אבן הפינה התקיים במאי 2017. הבנייה צפויה להסתיים ב-2024. פרק זה לוקה בחסר. אנא תרמו לוויקיפדיה והשלימו אותו. ל-ELT עיצוב חדשני הכולל חמש מראות. שלוש המראות הראשונות הן קמורות (אך לא כדוריות), ושילובן יאפשר למזער את העיוותים האופטיים העיקריים - אברציה כדורית, אברציית "קומה" (coma) ואסטיגמטיזם, ולהשיג איכות תמונה מצוינת בשדה ראייה של יותר מ-10 דקות קשת (כשליש מרוחבו של הירח המלא). המראות הרביעית והחמישית הן כמעט שטוחות. המראה הרביעית תשמש לצורך תיקון עיוותים אטמוספיריים כחלק ממערכת האופטיקה המסתגלת, והחמישית - לצורך ייצוב התמונה. שתי מראות אלה תשמשנה גם להסטת האור הצידה, כך שמספר מכשירים מדעיים יכולו להיות מותקנים במקביל. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. הטלסקופ הגדול מאוד המצפה האירופי הדרומי מדיה וקבצים בנושא הטלסקופ הגדול במיוחד בוויקישיתוף אתר האינטרנט הרשמי של הטלסקופ הגדול במיוחד (באנגלית) הטלסקופ הגדול במיוחד, ברשת החברתית טוויטר (באנגלית) הטלסקופ הגדול במיוחד, ברשת החברתית פייסבוק (באנגלית) אקונומיסט, "הטלסקופ הגדול באופן קיצוני" עומד לשנות את מדע האסטרונומיה, באתר TheMarker‏, 22 בינואר 2024 THE EUROPEAN EXTREMELY LARGE TELESCOPE ("E-ELT") PROJECT
יוחנן התשעה-עשר

יוחנן התשעה-עשר, נולד בשם רומנוס, רוזן טוסקולום (באיטלקית: Romanus dei conti di Tuscolo;‏ 975 – 6 באוקטובר 1032) היה אפיפיור ברומא בין השנים 1024–1032. רומנוס נולד בשנת 975 ברומא, כבן לגרגוריו הראשון, רוזן טוסקולום, ואחיינו של האפיפיור יוחנן השנים עשר. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-7 ביולי 1017 מונה לקרדינל על ידי אחיו האפיפיור בנדיקטוס השמיני. לאחר מותו של אחיו בנדיקטוס השמיני, נבחר רומנוס כאפיפיור ב-14 במאי 1024. יוחנן התשעה-עשר מילא תפקיד חשוב בפילוג הכנסייה הנוצרית, לאחר שסירב להגדיר את תחום השפעתו של פטריארך קונסטנטינופול במזרח, ולאחר שחזר בו מכוונתו לתת שוחד גדול ולהעניק לפטריארך את התואר ה"אקומני". לאחר מותו של היינריך השני, קיסר האימפריה הרומית הקדושה בשנת 1024, תמך יוחנן התשעה-עשר בקונרד השני, מלך גרמניה, ואף הכתירו לקיסר בשנת 1027. בשנת 1025 הוא תמך בהכתרתו של בולסלאב הראשון, דוכס פולין למלך, ואף שלח לו את כתר ההכתרה. ב-6 באוקטובר 1032 מת יוחנן התשעה-עשר ברומא. במקומו מונה כאפיפיור אחיינו בנדיקטוס התשיעי. מדיה וקבצים בנושא יוחנן התשעה-עשר בוויקישיתוף ערך באנציקלופדיה הקתולית (באנגלית) יוחנן התשעה-עשר, באתר אנציקלופדיה בריטניקה (באנגלית) השם שנטל לעצמו, ושבו מוכר לעיתים היה יוחנן השמונה עשר, שאת כיוון שמי שכיהן בשם יוחנן השישה עשר (אנטי-אפיפיור) לא היה אפיפיור לגיטימי
התקהלות בעלי חיים

התקהלות בעלי חיים היא התנהגות בעלי חיים מסוימים החיים בחברות של פרטים רבים ולא כמינים יחידאים או כזוג בודד. חלק מהמינים נעים בקבוצות גדולות ביותר כמו הארבה או השתאי המצוי הנעים במליונים, מחשיכים את השמיים ופוגעים ביבול ברחבי אפריקה. חלקם נעים כקבוצה של פרטים ללא סידור או ארגון ומתקהלים בקבוצות, למשל בעונת הנדידה אצל הגנו ואצל עופות. אחרים בעלי מבנה ארגוני מורכב יותר של קבוצות חברתיות, בחלקם קיימת גם התנהגות זולתנית בין הפרטים החברים בה. לק – קבוצה בה זכרים מתקבצים בנחלות בשטחים פתוחים וקוראים לנקבות לבחור ביניהם. התנהגות זו קיימת אצל מינים כמו האנטילופה ההודית, הלוחם ושכווי הלענה. הרמון – קבוצה בה זכר שליט שולט בקבוצה של נקבות. כך נהוג אצל האייל האציל, פיל הים והאריה. מדרג חברתי – בעלי חיים אצלם הקבוצה מורכבת מהיררכיה בין פרטים גבוהים לזוטרים. הפרטים הבכירים מורשים לאכול ראשונים מהמזון ולהזדווג עם הנקבות הטובות והזוטרים צריכים לפנות להם את הדרך. כך נוגים אצל השימפנזות, האריות והזאבים. מטריארכיה – בקבוצה זו הנקבות שולטות על הקבוצה בה הם חיים והזכרים חיים רק בשוליה, מגיעים בעיקר למטרות רבייה ואז פורשים. כך נהוג אצל הפילים בהם השליטה היא הסבתא המבוגרת וגם אצל הבונובו. אוליגרכיה – אצל הבבון הדובי ישנו מבנה של זכר שליט המקים "קואליציית זכרים" השומרים על קבוצה של נקבות ושל צעירים. באמצעות הזכרים הזכר השליט יכול לרסן יריבים, נקבות שתלטניות וכך גם מתגונן מטורפים. איסוציאליות – זוהי קבוצה מורכבת ביותר בה מושבות צפופות וגדולות בהם כל הפרטים נוהגים ע"פ חלוקה של תפקידים ביניהם ויש ביניהם היררכיה ברורה. כך נהוג אצל הדבורים, נמלים, טרמיטים, צרעות ואצל החולד העירום. נחיל (אנ') – קבוצה שאין בין הפרטים בה קשר ארגוני, במקום זה הם נעים כמקשה אחת כל פרט במחשבה על עצמו. רוב הקבוצות הגדולות ביותר של בעלי חיים שייכים לקבוצה זו. בקבוצה מתנהלים הארבה והשתאי, אווז הצפון, הפלמינגו, זרזיר מצוי, הגנו ועוד אנטילופות, להקות דגים, להקות פרפרים, עטלפים, מדוזות ועוד רבים. עדר – קבוצה של פרסתנים הנעים יחדיו. אצל מינים מבויתים העדר מונהג על ידי הרועה האנושי וכלבו. להקה – קבוצה של בעלי חיים שנוצרה למטרות ציד. להקות נהוגות אצל הזאב, כלבי הבר האפריקני, הקטלן והצבוע המנומר. מין יחידאי חיות חברתיות איסוציאליות מדיה וקבצים בנושא התקהלות בעלי חיים בוויקישיתוף